projecte-aina/catalan_government_crawling huggingface dataset:
França té una llarga tradició en polítiques de protecció i gestió del que considera paisatges naturals o urbans excepcionals.
No obstant, el Conveni europeu del paisatge, que l'estat francès va ratificar el 2006, aposta per una concepció molt més àmplia del paisatge, entès com qualsevol espai del territori que sigui percebut com a tal per la població, la caracterització del qual és fruit tant de factors naturals com humans.
En aquest sentit, vol endegar polítiques de millora d'entorns més quotidians, sovint en risc de degradació, impulsar la participació de la població en aquesta matèria i incrementar la formació dels professionals que, directa o indirectament, intervenen en el paisatge o en l'urbanisme.
Per tot això, busca com introduir la vessant paisatgística de manera transversal en totes les actuacions públiques.
Un informe del Consell General de Medi Ambient i el Desenvolupament Sostenible (CGEDD, per les sigles en francès), encarregat pel Ministeri de la Transició Ecològica i Solidària de França, cita les polítiques catalanes del paisatge i la creació de l' Observatori del Paisatge de Catalunya, dependent del Departament de Territori i Sostenibilitat, com a exemple a seguir per a aquell país.
A més d'actuacions que formen part de la línia de treball de l'Observatori, l'informe francès enumera altres accions de recuperació i millora del paisatge que s'han dut a terme a Catalunya.
Així, explica el projecte Life Pletera de desurbanització i recuperació de la funcionalitat dels sistemes costaners de Torroella de Montgrí, finançat en part pel programa europeu LIFE.
La Pletera és un Espai Xarxa Natura 2000.
El projecte Life Pletera té com a primer objectiu la restauració integral i definitiva del sistema de llacunes costaneres de la Pletera, amb la finalitat de recuperar-ne la funcionalitat ecològica, la qual actualment es veu alterada a conseqüència de la urbanització parcial de l'espai.
Un segon objectiu es basa en la difusió; per una banda, busca mostrar, tant al públic local com als turistes que visiten la zona, la importància de la conservació d'aquests ecosistemes per la reducció de l'empremta ecològica.
Per una altra banda, busca tenir un caràcter demostratiu; és a dir, mostrar com una zona fortament castigada per la pressió urbanística encara és possible la restauració de zones naturals parcialment urbanitzades o alterades i la recuperació de la total funcionalitat ecològica.
Un tercer objectiu és el d'incrementar la capacitat de fixació de carboni d'aquests sistemes costaners i contribuir així a la reducció de les emissions de CO2 a l'atmosfera.
El Projecte PirosLIFE Catalunya s'enquadra als programes Life-Natura, l'objectiu dels quals és contribuir a l'aplicació de la directiva comunitària relativa a la conservació de la natura per a mantenir i millorar els hàbitats naturals i les espècies animals i vegetals d'interès comunitari dels espais designats dintre de la Xarxa Natura 2000.
Des de l'inici del projecte europeu de consolidació de l'os bru al Pirineu català, fa 4 anys, s'han impartit 19 xerrades i jornades formatives a escoles vinculades al sector de la ramaderia i l'agricultura, i universitats d'enginyeria agrària, per difondre noves formes de gestió del ramat a alta muntanya.
Tècnics del projecte europeu Piroslife de consolidació de l'os bru al Pirineu català han apropat les mesures preventives per compatibilitzar la presència d'aquest animal amb l'activitat ramadera a una vintena d'alumnes de l'Escola de Pastors de Catalunya, ubicada a Rialp, al Parc de l'Alt Pirineu.
La xerrada s'emmarca dins de les accions formatives previstes dins del projecte, que tenen com a objectiu millorar entre el sector agrari, ramader i forestal el coneixement sobre les possibles interaccions de l'os bru amb el sector primari, com reduir-les i els canvis en la gestió que comporta de la ramaderia d'alta muntanya.
Les activitats formatives d'experts del projecte Piroslife a l'Escola de Pastors es duen a terme des de l'inici del projecte, ja fa quatre anys.
En aquest temps, es calcula que més d'una vuitantena d'alumnes han pogut aprofundir en la biologia i particularitats d'aquest animal, així com en la prevenció dels danys causats per l'os bru en el bestiar a alta muntanya.
La col·laboració entre l'Escola de Pastors de Catalunya i el projecte Piroslife es concreta també amb la contractació de personal per als agrupaments de ramats durant l'estiu, així com d'estudiants en pràctiques.
Concretament, 8 estudiants en pràctiques de l'escola han participat en el projecte des de que es va iniciar, 3 dels quals el 2017.
A més, l'any passat 4 pastors i ajudants de pastor van ser contractats per al projecte Piroslife.
Dotze finalistes competeixen pel Premi Europeu per a Dones Innovadores 2018.
Aquesta iniciativa està finançada pel programa Horizon 2020 i vol premiar dones que hagin portat al mercat iniciatives innovadores excepcionals.
Entre les finalistes hi ha la Maria-Pau Ginebra, cofundadora i presidenta de l'empresa Mimetis, una spin-off del grup de recerca de la UPC Biomaterials, biorecerca i enginyeria de teixits.
Mimetis és una empresa capaç de dissenyar i fabricar una nova generació de biomaterials sintètics que es poden fer servir per exemple en la regeneració òssia per aplicacions dentals, craneomaxil·lofacials i ortopèdiques.
El passat dimarts 6 de març, la Secretaria General de l'Esport va organitzar una jornada informativa de la convocatòria per a 2018 del programa Erasmus + Esport a la seu del Museu i Centre d'Estudis de l'Esport Melcior Colet a la ciutat de Barcelona.
La jornada va servir per a informar de les condicions de la present convocatòria que finalitza el proper 5 d'abril i té un pressupost de 37,5 milions d'euros.
La sessió també va servir per informar dels principals objectius de la convocatòria, tals com:
Així mateix, es van presentar tres projectes, que actualment estan rebent finançament per part d'aquest fons europeu, i a on hi participen entitats catalanes, tals com l'Ajuntament de Sant Cugat del Vallès ( projecte Ethics4sports ), l'INEFC ( projecte WET ) i l'Atlètic Terrassa Hockey Club (projecte Stick).
De de 2014, 46 projectes amb participació catalana dels 60 presentats han rebut finançament, un 77% d'èxit.
L'Agència de Residus de Catalunya, vinculada al Departament de Territori i Sostenibilitat, lidera el projecte ACT4LITTER que aborda la problemàtica de les deixalles marítimes, i en el que també participa la Universitat Autònoma de Barcelona (UAB).
El fons Interreg Med finança el projecte, s'engloba dintre de l'Eix 3 (protegir i promoure els recursos naturals i culturals de la Mediterrània).
L'objectiu principal és establir mesures conjuntes per preservar els ecosistemes naturals de les deixalles marines en les zones protegides de la Mediterrània.
En concret, els objectius específics del projecte són:
El projecte ACT4LITTER va iniciar les activitats al febrer de 2017 i acabarà al juliol de 2018, un any i mig en total.
Els recursos que disposa és de 509.571,97 euros i l'Agència de Residus de Catalunya gestiona 140.699,48 euros.
En el decurs del projecte, s'han realitzat diferents trobades del partenariat.
Al passat desembre es va realitzar una actuació al Parc del Delta de l'Ebre, com a àrea marina protegida seleccionada pel projecte, consistent en el mostreig, classificació i anàlisi de la brossa marina.
El Parc del Delta de l'Ebre participarà en la campanya "Per un Delta Net", aquesta activitat servirà per donar a conèixer el projecte que comparteix objectiu.
Aquests ajuts, cofinançats pel Fons Europeu Agrícola de Desenvolupament Rural (FEADER), tenen per objectiu fomentar la creació d'agrupacions i d'organitzacions de productors forestals constituïdes com a pimes.
Les actuacions subvencionables són les despeses adreçades a la consecució del pla empresarial presentat.
Criteris generals que han de complir les agrupacions de productors forestals:
a) Han d'agrupar un mínim de 2.500 hectàrees.
b) L'agrupació ha d'estar integrada per un nombre mínim de 10 socis, directes o indirectes.c) La superfície gestionada per l'agrupació ha de ser d'una comarca o contigua.
d) Els membres han d'aportar la seva producció a l'agrupació i, per tant, hauran de ser titulars, privats o públics, de terrenys forestals o no titulars que tinguin alguna cessió formal sobre la gestió dels terrenys amb capacitat productiva.
e) El producte forestal gestionat per l'agrupació objecte d'ajut ha de tenir el seu origen en la superfície forestal inclosa en el pla empresarial.
f) Han d'estar constituïts com a petita o mitjana empresa (pime).
g) Una agrupació no podrà ser subvencionada si entre el seus membres figura una persona inclosa en una altra agrupació també subvencionada, excepte en els casos en què es tracti de productes a comercialitzar diferents.
h) En el cas de creació d'una nova agrupació o organització de productors forestals, el pla empresarial per a cinc anys que ha d'acompanyar la sol·licitud de l'ajut haurà de detallar l'adaptació de la producció a les exigències del mercat; el rendiment dels productors que siguin membres de l'agrupació; la comercialització conjunta dels productes, inclosa la preparació per a la venda; la centralització de les vendes; l'establiment de normes comunes relatives a la informació sobre la producció i la seva disponibilitat, i d'altres activitats que puguin realitzar les agrupacions, com l'organització i el desenvolupament de processos innovadors.
I haurà de garantir la viabilitat tècnica i econòmica de l'agrupació.
L'objectiu és donar suport als destil·ladors de vi mitjançant un ajut econòmic.
Aquests ajuts estan finançats pel Fons Europeu Agrícola de Garantia Agrària (FEAGA).
Poden ser beneficiaris d'aquests ajuts els destil·ladors o destil·ladores autoritzats que hagin destil·lat subproductes obtinguts en territori de l'Estat, i que:
b) L'alcohol pel qual se sol·liciti l'ajut sigui destinat exclusivament per utilitzar-lo amb fins industrials o energètics
L'EASME, l'Agència Executiva per a les petites i Mitjanes Empreses, obre una licitació en 2 lots:
Lot 1: Establiment i elaboració d'un mecanisme d'assistència per a la conca marítima de l'Atlàntic
L'objectiu és elaborar el Mecanisme d'Assistència de l'Atlàntic amb la finalitat específica de oferir suport a les organitzacions públiques i privades, universitats i instituts d'investigació, inversors, promotors i altres agents interessats a participar del desenvolupament d'iniciatives estratègiques a la conca marítima de l'Atlàntic.
Lot 2: Establiment i elaboració d'un mecanisme d'assistència per a la conca marítima de la Mediterrània occidental
L'objectiu és elaborar el Mecanisme d'Assistència de la Mediterrània Occidental amb la finalitat específica de oferir suport a les organitzacions públiques i privades, universitats i instituts d'investigació, inversors, promotors i altres agents interessats a participar del desenvolupament d'iniciatives estratègiques a la subconca marítima de la Mediterrània Occidental.
Aquesta licitació s'emmarca en la iniciativa de la Comissió Europea "Millora de la formació per augmentar la salut alimentària".
L'objectiu és realitzar activitats de formació sobre la prevenció, vigilància i el control de la resistència als antimicrobians en l'àmbit de la salut humana i animal.
Durant la primera fase del contracte, hauran d'organitzar-se 11 sessions de formació amb 335 participants en total, que es portaran a terme durant la segona fase del contracte.
La Direcció General de Política Regional i Urbana de la Comissió Europea organitza aquesta competició anual que té per objectiu identificar les millors pràctiques a nivell de desenvolupament regional i destacar projectes originals i innovadors que puguin inspirar a altres regions.
Les categories pel 2018 són les següents:
Tots els finalistes seran convidats a la cerimònia d'entrega de premis i rebran un certificat i una medalla.
També s'inclouran en un fullet, publicat per la Comissió Europea i també en la base de dades en línia de bones pràctiques al lloc web InfoRegio.
Cada categoria tindrà un guanyador principal.
El premi consisteix en un trofeu i un certificat.
També es produirà un vídeo per cada guanyador que es presentarà a la cerimònia i després es farà una campanya promocional.
Es poden presentar gestors de projectes, públics i privats, de totes les regions europees, sempre que aquests hagin rebut finançament del FEDER, FSE, IPA o Fons de cohesió.
Podeu registrar el vostre projecte al següent enllaç.
L' EIT Raw Materials (European Institute of Innovation & Technology) està centrat en les matèries primeres minerals i metàl·liques i en materials orgànics i polímers que potencialment puguin servir de substituts.
En aquest marc l'EIT RawMaterials convoca unes ajudes per a donar suport a empreses de nova creació i PIMES que tinguin idees de negoci innovadores en el sector de les matèries primeres, específicament minerals i metàl·liques.
Concretament es finançaran projectes que abordin algun dels següents reptes:
A més, es tindran en compte especialment aquells projectes que contribueixin a acomplir els següents objectius:
Poden sol·licitar l'ajut tant empreses start-up com PIMES.
Els costos elegibles del projecte empresarial són de personal (fins a un 50%), viatges, consumibles i subcontractació de servei.
Screen Leaders és un programa de desenvolupament empresarial que pot transformar el vostre negoci creatiu.
S'adreça a líders d'empreses de l'àmbit del cinema, televisió, animació, vídeojocs, post-producció, VFX, serveis, vendes, distribució i exhibició.
La formació oferirà als participants les eines necessàries per liderar i fer créixer la vostra empresa en un mercat internacional complex i innovador.
Des de la planificació estratègica i la implementació, per tal d'alinear la vostra empresa cultural a aquesta estratègia, aquest programa impulsa la innovació i construeix el valor de la vostra empresa.
Facilita la presa de decisions per donar suport al futur de la vostra companya.
Aquesta formació tindrà lloc de juny a novembre de 2018, dividida en tres mòduls, amb trobades entre les sessions:
Mòdul 1: Del 25 al 28 de juny de 2018, Irlanda
Mòdul 2: Del 3 al 5 de setembre a Dublín, o del 6 al 8 de setembre a Berlín
Mòdul 3: Del 22 al 25 de novembre de 2018, Berlín
Entre els mòduls 2 i 3, els directors del curs tindran una trobada personal amb cada empresa participant.
Screen Leaders c ompta amb el suport de l' Irish Film Board i d'Europa Creativa MEDIA.
Una societat civil apoderada és crucial per al bon funcionament democràtic d'un país.
La Comissió Europea convoca aquests ajuts per tal de reforçar el vincle entre la UE i les organitzacions de la societat civil de l'illa de Maurici d'acord amb el "Full de ruta de compromís de la UE amb la República de Maurici".
L'objectiu principal d'aquesta convocatòria és donar suport a les organitzacions de la societat civil de Maurici a per a que puguin contribuir a la governança i la transparència a través d'una política inclusiva.
Així mateix pretén apoderar a la ciutadania donant veu i estructurant les seves demandes col·lectives per tal de combatre injustícies i desigualtats i beneficiar-se de serveis socials de qualitat, de la riquesa i de la creació d'ocupació.
Són elegibles per al finançament les entitats sense ànim de lucre que estiguin establertes a Maurici o bé en algun Estat membre de la UE.
Poden haver-hi o no cosol·licitants a banda del sol·licitant principal.
Els ajuts seran d'un mínim de 200.000 € i d'un màxim de 600.000 €, quantitat que suposarà com a màxim el 90% de l'ajut.
L'objectiu d'aquesta licitació és donar suport a la República de Sèrbia en dur a terme la preparació per a l'establiment de la xarxa Natura 2000 en el marc de la implementació de Capítol 27 del cabal comunitari relatiu al medi ambient i el canvi climàtic.
Els objectius específics de la licitació són:
Le propostes es podran presentar consorciades o no i són elegibles tant persones físiques com jurídiques.
Del candidat se'n valorarà la capacitat financera, la capacitat professional i les capacitats tècniques i es concedirà la licitació d'acord amb la millor ràtio qualitat-preu.
L'objectiu d'aquests contracte és donar suport a l'Agència de Protecció de Dades i de Lliure Accés a la Informació per l'efectiu exercici del dret al lliure accés a la informació a Montenegro, d'acord amb els estàndards de la UE i les bones pràctiques internacionals.
Aquest contracte s'obre en el context d'un procés de reforma de les administracions públiques de Montenegro per a garantir el dret al lliure accés a la informació.
El Pla d'Acció 2018-2020 preveu l'establiment d'un "Portal Obert de Dades" i un reforçament del cos d'inspectors del Ministeri de l'Administració Pública en els seus efectiu i capacitats.
Es concretarà amb el següent tipus d'activitats:
La durada del projecte serà de 6 mesos.
Aquest premi és una iniciativa de la Comissió Europea que va llançar la Direcció General de Comerç, i que pretén reconèixer i celebrar els èxits de les ciutats i l'impacte positiu en els àmbits de la sostenibilitat social, econòmica i ambiental en el comerç internacional.
Es fa especial èmfasi en els règims de comerç just i ètic que poden aportar oportunitats més sostenibles als petits productors de tercers països.
Forma part dels esforços de la UE per sensibilitzar sobre com les decisions de compra dels consumidors de la UE poden afectar el medi ambient i els mitjans de subsistència de persones d'altres països i el paper que han de jugar les ciutats i les autoritats locals.
La decisió dels consumidors de la UE i el paper de les ciutats com a plataformes per augmentar els fluxos d'informació sobre aquests esquemes de sostenibilitat són el nucli d'aquest premi.
Les ciutats tenen l'oportunitat de mostrar els esforços que es fan per sensibilitzar sobre el comerç just, i alhora aprendre d'altres iniciatives de governs locals mitjançant l'intercanvi d'iniciatives, idees i bones pràctiques.
Poden presentar-se ciutats o autoritats locals d'estats membres.
Les ciutats han de tenir més de 20.000 habitants.
Hi haurà un guanyador general i mencions especials per a 4 categories que es confirmaran durant el procés de sol·licitud.
La cerimònia d'entrega de premis tindrà lloc el 27 de juny de 2018 a Brussel·les.
S'espera que el proper estiu de 2018 entre 20.000 i 30.000 joves europeus es puguin beneficiar de la proposta que el Parlament Europeu va fer de proporcionar bitllets gratuïts d'Interrail.
Aquesta iniciativa pretén promocionar la identitat europea i reforçar els valors comuns europeus, cosa que lliga amb els objectius de la Comissió de promocionar l'aprenentatge per mitjà de la mobilitat, la ciutadania activa, la inclusió social i la solidaritat entre el jovent europeu.
Properament s'hauria d'endegar una campanya informativa d'aquesta oportunitat per als joves que aquest any compleixin els 18 anys i es preveu la organització d'un concurs per a escollir els primers participants.
Per norma general el sistema de transport serà amb tren, però és possible que s'hi incloguin altres mitjans de transport per motius de mediambientals i de distància.
CIMALSA lidera un projecte per promoure i fomentar l'ús del transport ferroviari i la intermodalitat en el transport transfronterer de mercaderies entre França i Catalunya, a la banda Mediterrani, millorant l'oferta i el nombre de connexions en aquesta àrea.
La iniciativa, que ja ha celebrat la reunió de llançament aquest mes de febrer a la seu de CIMALSA a Barcelona, porta per nom Transnational Intermodal Links towards Sustainability (TRAILS) i contribuirà a la reducció de les emissions de CO2, a desembussar el trànsit i a augmentar la competitivitat de les empreses en tots dos territoris.
A banda de l'empresa pública del Departament de Territori i Sostenibilitat, en el projecte també hi col·laboren des d'un principi i per la part catalana, la Generalitat de Catalunya, Ferrocarrils de la Generalitat de Catalunya (FGC) i el Consell General de Cambres de Catalunya; i per la banda francesa, hi ha la regió d'Occitània, la plataforma multimodal MP2, Pyrennées Méditerranée Invest, Saint Charles international, Eurosud Team i el FNTR dels Pirineus orientals.
A més a més, al projecte també s'hi han incorporat altres socis com el clúster Railgrup, l'agència Acció, el Port de Barcelona, l'empresa PSCCT, operador de la terminal de transport combinat ferrocarril / carretera de Perpinyà, i la Cambra Regional de Comerç i Indústria d'Occitània.
El projecte Trails forma part del programa de cooperació transfronterera INTERREG V POCTEFA; el seu pressupost total ascendeix a 1.351.873,62 euros, es beneficiarà d'una subvenció FEDER de 878.717,86 euros i està previst que acabi al final de l'any 2020.
19 projectes d'èxit han estat seleccionats per rebre finançament de les subvencions Horizon 2020 FET Innovation.
Es van presentar 50 sol·licituds.
L'objectiu d'aquestes subvencions és que els projectes triats es converteixin en innovacions econòmiques i socials, definint per exemple la comercialització d'un procés, l'anàlisi del mercat, l'avaluació tecnològica, la verificació del potencial d'innovació, la consolidació dels drets de propietat intel·lectual, etc.
Dels 19 projectes, 3 estan coordinats des de Catalunya:
Investigadors de l'Escola Tècnica Superior d'Enginyeria Agrària (ETSEA) de la Universitat de Lleida (UdL) participen en un projecte LIFE sobre mitigació del canvi climàtic coordinat pel Centre de la Propietat Forestal de la Generalitat.
La recerca compta amb un pressupost de 1,2 milions d'euros, el 60% finançats per la Unió Europea.
També hi participen el Centre de Ciència i Tecnologia Forestal de Catalunya (CTFC), l'Oficina Catalana del Canvi Climàtic i el Consiglio Nazionale delle Ricerche d'Itàlia.
I és que el projecte català es replica a la regió italiana del Vèneto.
L'equip de la UdL, liderat per la professora del departament d'Enginyeria Agroforestal i investigadora del CTFC Cristina Vega-Garcia, s'encarrega, entre altres temes, de la diagnosi ambiental de les sis unitats de paisatge que comprèn l'estudi: Serres d'Ancosa (Anoia), Capçaleres del Llobregat (Berguedà), Els Aspres (Alt Empordà), Montmell (Baix Penedès), Replans del Berguedà (Berguedà) i Vall de Rialb (Noguera).
L'objectiu general del projecte LIFE CLIMARK és promoure la gestió forestal multifuncional per a la mitigació del canvi climàtic, a través del disseny d'un mercat local de crèdits climàtics que compensa carboni, biodiversitat, aigua i reducció d'emissions potencials causades per incendis forestals.
Els crèdits climàtics són una versió avançada dels crèdits de carboni que s'usen per compensar les emissions de gasos d'efecte hivernacle.
El Fons Europeu Agrícola de Garantia Agrària (FEAGA) finança ajuts destinats a inversions tangibles o intangibles per a la millora de la producció o comercialització de productes vitivinícoles pels anys 2019-2023.
L'objectiu és millorar el rendiment global de les empreses del sector vitivinícola i la seva adaptació a les demandes del mercat, així com augmentar la seva competitivitat.
Les inversions poden ser a instal·lacions de transformació e infraestructura vinícola, així com a estructures i instruments de comercialització, inclús amb la finalitat de millorar l'estalvi d'energia, l'estalvi energètic global i els processos sostenibles.